SK    SK 
 
 
 EURÓPSKA  
KOMISIA  VYSOKÁ PREDSTAVITEĽKA  
ÚNIE PRE  
ZAHRANIČNÉ VECI  
A BEZPEČNOSTNÚ POLITIKU  
V Bruseli 18. 5. 2015  
JOIN(2015) 22 final  
  
SPOLOČNÉ OZNÁMENIE EURÓPSKEMU PARLAMENTU A  RADE  
EÚ a ASEAN: partnerstvo so strategickým zámerom   
 
2 
 SPOLOČNÉ OZNÁMENIE EURÓPSKEMU PARLAMENTU A  RADE  
EÚ a  ASEAN: partnerstvo so strategickým zámerom  
 
1. Úvod  
EÚ má strategický záujem o  posilnenie vzťahu so Združením národov juhovýchodnej Ázie (ďalej 
len „ASEAN“)1. Silný, súdržný a  sebavedomý ASEAN, ktorý napreduje v  integrácii, je dobrý pre 
stabilitu, prosperitu a  bezpečnosť v  regióne a  vytvára nové možnosti spolupráce na regionálnych 
a svetových záležitostiach. Spája vysokú mieru hospodárskeho rastu s  demografickým 
dynamizmom. V  spoločnom zoskupení by bol siedmou najväčšou ekonomikou na svete a  do roku 
2050 by sa mal posunúť na štvrté miesto. Očakáva  sa, že v  rámci ASEAN -u stúpne podiel mladej 
strednej triedy z  24 % v roku 2010 na 65  % celkovej populácie v  roku 2030. Je tiež centrom snáh 
o vybudovanie pevnejšieho regionálneho bezpečnostného poriadku v  širšej ázijsko -tichomorskej 
oblasti. Na zabezpečen ie riešenia regionálnych záležitostí na základe pravidiel je mimoriadne 
dôležité, aby bol ASEAN jednotný a  sebavedomý; je to v  priamom záujme tak obyvateľov 
regiónu, ako aj Európskej únie.  
EÚ osobitne záleží na úspechu ASEAN -u. 
Vzťah medzi EÚ a  ASEAN -om na bral druhý dych a  obe strany majú záujem o  udržanie tohto 
stavu. Mnohí v  ASEAN -e vyjadrili nádej vo väčšiu angažovanosť EÚ a  prianie formálnejšieho 
„strategického partnerstva“. Pokiaľ ide o  EÚ, je v  jej hospodárskom a  politickom záujme, ako aj 
v záujme jej  rôznych odvetví, aby sa zlepšila spolupráca s  týmto kľúčovým aktérom v  strategicky 
významnom regióne.  
ASEAN pracuje na založení hospodárskeho spoločenstva ASEAN -u do konca roku 2015 a  na 
vypracovaní vízie po roku 2015 vrátane predstáv o  vzťahoch medzi EÚ a inými partnermi 
v dialógu. Preto je práve teraz najlepší čas sformulovať víziu o  budúcich vzťahoch medzi EÚ 
a ASEAN -om. 
I keď ASEAN a  EÚ sú „partnermi v  integrácii“, výrazne sa líšia v  priemernej úrovni 
hospodárskeho rozvoja, v  povahe politických systémo v a inštitucionálnej stabilite. ASEAN bude 
musieť čeliť výzvam, ktoré okrem iného prináša aj jeho výlučne medzivládny rozhodovací 
mechanizmus založený na konsenze, financovanie vlastného rozpočtu (len 16 miliónov USD 
ročne na základe rovnakých príspevkov o d všetkých členských štátov ASEAN -u) a posilnenie 
sekretariátu. Najlepším spôsobom zaistenia bezpečnosti a  prosperity pre svojich občanov, ktorých 
je spolu viac ako 1,1 miliardy, je spoločný záväzok EÚ a  ASEAN -u k „budovaniu komunity“, 
k udržateľnému rozvo ju a integrácii podľa pravidiel. Stratégia EÚ 2020 by mohla slúžiť ako 
inšpirácia pri vypracovávaní a  realizácii programu a  vízie ASEAN -u na obdobie po roku 2015.  
Investovanie do vzťahu medzi EÚ a  ASEAN -om bude mať významný prínos pre ekonomické aj 
politické záujmy EÚ. ASEAN si váži úlohu, ktorú EÚ môže zohrať v  kontexte regiónu 
poháňanom rastúcom strategickou konkurenciou. Viac akýkoľvek iný partner v  dialógu môže EÚ 
                                                            
1  Členské štáty združenia ASEAN sú Brunejsko -darussalamský štát, Kambodža, Indonézia, Laos, Malajzia, 
Mjanmarsko/Barma, Filipíny, Singapur, Thajsko a  Vietnam.  
 
3 
 ako dôveryhodný partner ASEAN -u pomôcť dosiahnuť jeho integračné ciele bez presadzo vania 
konkrétneho modelu.  
Na rozvoj dokonalejšej ázijskej stratégie je pre EÚ kľúčovou hlbšia angažovanosť s  ASEAN -om. 
V posledných rokoch EÚ:  
 pristúpila k  Zmluve o  priateľstve a  spolupráci v  juhovýchodnej Ázii;  
 posilnila a  presmerovala svoju spoluprácu, č ím vytvorila ambicióznejšie politické 
partnerstvo stanovené v  brunejskom akčnom pláne na roky 2013 až 20172, ktorý je 
rámcom pre akúkoľvek spoluprácu medzi EÚ a  ASEAN -om vrátane mnohých činností 
členských štátov EÚ.  
 zúčastnila sa viacerých návštev na vysok ej úrovni a  
 spustila nové iniciatívy hmotného angažovania v  prioritných oblastiach.  
ASEAN vzal na vedomie a  ocenil angažovanosť EÚ; v  súčasnosti je potrebné zintenzívniť toto 
úsilie a  začať uplatňovať spoločné rozhodnutie ministrov zahraničných vecí ASEAN -u a EÚ 
z júla 2014 „zmeniť vzťah medzi EÚ a  ASEAN -om na strategický“. Posunutie týchto vzťahov na 
ďalšiu úroveň bude stavať na už aj tak bohatých a  rôznorodých väzbách medzi EÚ a  jednotlivými 
členskými štátmi ASEAN -u a bude ich dopĺňať. Tieto procesy by ma li byť považované 
za vzájomne posilňujúce.  
2. Prepojenosť: zachytenie podstaty regionálnej integrácie  
Prepojenosť je dnes ústredným a  zjednocujúcim projektom ASEAN -u. Základné ciele boli stanovené 
v hlavnom pláne prepojenia ASEAN -u z roku 2010, ktorého cel kovým zámerom je zbližovanie 
podnikov, ľudí a  inštitúcií prostredníctvom odstraňovania prekážok3. Zdôrazňuje sa v  ňom, že hoci je 
pevná infraštruktúra dôležitá, umožňujúci regulačný rámec a  spoločná identita tiež zohrávajú kľúčovú 
úlohu pri vzájomnom prepá janí jednotlivých krajín ASEAN -u a prepojení týchto krajín s  inými 
krajinami sveta. EÚ, ktorá je samotná ukážkovým prípadom regionálnej integrácie, je tiež založená 
na prepojenosti (i keď terminológia sa môže rôzniť). ASEAN môže s  EÚ diskutovať viac než 
s akýmkoľvek iným partnerom o  získaných poznatkoch pri zakladaní integrovaných dopravných 
systémov na kontinentálnej úrovni, pri vytváraní vnútorného trhu a  spájaní ľudí.  
Zasadnutie ministrov EÚ a  ASEAN -u v Bruseli v  júli 2014 potvrdilo spoločný záujem 
o spoluprácu na prepojenosti. Viaceré z  iniciatív odvetví spomenuté v  tomto oznámení by sa mali 
vnímať v  kontexte stavania prepojenosti do centra vzťahu medzi EÚ a  združením ASEAN.  
                                                            
2  Akčný plán z  Bandar Seri Begawanu na posilnenie partnerstva medzi združením ASEAN a  EÚ (2013 – 2017) , 
http://eeas.europa.eu/asean/docs/plan_of_action_en.pdf . 
3  http://www.asean.org/resources/publications/asean -publications/item/master -plan-on-asean -connectivity -2. 
 
4 
 Územie pri dolnom toku Mekongu (Kambodža, Laoská ľudovodemokratická republika, 
Mjanmarsko a  Vietnam) sa rozvíja rýchlo, ale nachádzajú sa tu i  tie najchudobnejšie a  najmenej 
prepojené krajiny ASEAN -u. Súčasný hrubý národný dôchodok najbohatšej krajiny združenia je 
26-krát vyšší ako tej najchudobnejšej (v EÚ je tento pomer menej ako 1: 4)4. Zmenšovanie 
rozdielov v  rozvoji bude rozhodujúcou skúškou pre vnútornú prepojenosť ASEAN -u a kľúčom 
k úspechu jeho hospodárskeho spoločenstva.  
Spolupráca EÚ na rozvoji zapadá do rámca integračnej iniciatívy ASEAN -u, ktorá kladie silný 
dôraz na približ ovanie úrovne rozvoja krajín v  dolnom toku Mekongu k  úrovni bohatších 
členských štátov ASEAN -u. Združenie by mohlo mať úžitok zo skúseností EÚ s  integráciou 
a súdržnosťou.  
Osobitné iniciatívy v  tejto oblasti budú zahŕňať:  
 podpora pravidelného a systematického dialógu medzi EÚ a  ASEAN -om o  prepojenosti. 
Po úspechu návštevy koordinačného výboru v  oblasti prepojenosti (ACCC) v  Bruseli 
a Luxemburgu vo februári 2014 sa prvý dialóg uskutočnil v  meste Neipyijto 
(Mjanmarsko/Barma) v  septembri 2014;  
 založenie osobitnej jednotky prepojenosti, ktorá bude fungovať ako prostredník 
koordinačného výboru v  oblasti prepojenosti a  bude pomáhať presadzovať rôzne činnosti 
EÚ podporujúce prepojenosť ASEAN -u. 
 trvalá podpora krajinám dolného toku Mekongu v  ich úsilí o  zníženie rozdielov v  rozvoji 
medzi krajinami ASEAN -u a v ich snahách o  vzájomnú prepojenosť. Na tento účel EÚ 
strojnásobí bilaterálnu pomoc krajinám v  oblasti Mekongu zo sumy 607 miliónov EUR 
(v rokoch 2007 – 13) na 1,705 miliardy EUR (v rokoch 2014 – 20); 
 podpora financovateľných projektov v  oblasti dopravy, energetiky a  mestskej 
infraštruktúry5. Nástroj technickej pomoci ASEAN -u vo výške 1,1 milióna EUR, 
v prevádzke od polovice roka 2015, pomôže identifikovať projekty a  vypracovať štúdie 
uskutočniteľnosti;  
 kombinovanie grantov EÚ a  pôžičiek z  medzinárodných finančných inštitúcií vrátane 
Európskej investičnej banky na podporu rozvoja ekologického hospodárstva v  regióne 
ASEAN prostredníctvom ázijského investičného nástroja (ďalej len „AIF“);  
 využívanie skúseností EÚ v  oblasti úspešného plánu manažmentu povodia, napr. stratégia 
EÚ pre podunajskú oblasť;  
 návrh cieleného dialógu ministrov zahraničných vecí z  krajín dolného toku Mekongu 
o regionálnych ťažkostiach a  pokračujúcej pomoci zo strany E Ú a 
 využívanie skúseností EÚ z  budovania vnútorného trhu s  tovarom a  službami po tom, čo 
ASEAN pokročí s  dokončením svojho hospodárskeho spoločenstva.  
                                                            
4  Údaje Svetovej banky (2013).  
5  Konkrétne programy EÚ financované zo zdrojov nástroja na finan covanie rozvojovej spolupráce zahŕňajú 
projekt integrácie leteckej dopravy ASEAN -u (AATIP), program monitorovania štatistík a  integrácie medzi EÚ 
a ASEAN -om (COMPASS), program podpory vyššieho vzdelávania v  regióne ASEAN zo strany EÚ (EU -
SHARE), program ri adenia hraníc a  migrácie a  iniciatíva za zlepšený regionálny dialóg medzi EÚ a  ASEAN -om 
(E-READI).  
 
5 
 2.1. Stimulácia obchodu, investícií a  podnikania  
Za posledné desaťročie sa výrazne zintenzívnili obchodné  a investičné toky medzi EÚ a  ASEAN -
om. Dnes je ASEAN ako celok tretím najväčším obchodným partnerom EÚ mimo Európy 
(po Spojených štátoch a  Číne) a  EÚ je druhým najväčším obchodným partnerom ASEAN -u 
(po Číne). Dvojstranný obchod s  tovarom a  službami dosiah ol v roku 2013 úroveň 238 miliárd 
EUR. Okrem toho v  regióne ASEAN Únia investovala viac ako 156 miliárd EUR. Toto 
predstavuje najvyšší podiel celkových zahraničných investícií v  krajinách ASEAN -u (takmer 
štvrtinu). Pomerne novým javom je investovanie krají n ASEAN -u v Európe, ktoré tiež postupne 
rástlo a  na konci roku 2013 dosiahlo celkový objem viac ako 57 miliárd EUR.  
Aj napriek týmto vysokým číslam stále existuje v  obchodných vzťahoch medzi EÚ a  ASEAN 
priestor na rast. ASEAN sa čoskoro stane jednotným trh om s  viac ako 600 miliónmi 
spotrebiteľov a  rastúcou strednou triedou, čo pre európsky obchod predstavuje obrovské 
investičné a  vývozné príležitosti.  
EÚ sa aktívne angažovala v  regióne ASEAN -u a čoraz viac v  jeho jednotlivých členských 
štátoch. V  roku 2010 sa začali rokovania o  dvojstranných dohodách o  voľnom obchode 
so Singapurom a  neskôr aj s  Malajziou, Vietnamom a  Thajskom. Rokovania o  dohode o  voľnom 
obchode medzi EÚ a  Singapurom boli ukončené v  októbri 2014 a  rokovania o  ambicióznej 
a rozsiahlej dohode o voľnom obchode s  Vietnamom, ktorá by mohla byť významným kritériom 
pri ďalších rokovaniach EÚ v  regióne, sú takmer na konci.  
V rokoch 2014 – 2020 poskytne EÚ zhruba polovicu svojej finančnej pomoci ASEAN -u 
(85 miliónov EUR) na podporu jeho prepojenosti p rostredníctvom udržateľnej a  inkluzívnej 
hospodárskej integrácie a  obchodu. Na tento účel tiež zmobilizuje zdroje z  AIF skombinovaním 
grantov Únie s  úvermi z  EIB a  iných medzinárodných finančných inštitúcií.  
Popri obchodných dohodách a  finančnej pomoci bud e EÚ pracovať s  ASEAN -om na propagácii 
inteligentného, udržateľného a  inkluzívneho rastu. Zameria sa na podporu priaznivého 
podnikateľského prostredia v  iných krajinách, zrušenie necolných prekážok obchodu, 
harmonizáciu noriem, posilnenie právneho štátu a  implementáciu medzinárodných pracovných 
noriem. Prebiehajúci dialóg medzi EÚ a  ASEAN -om o  výskume a  inováciách tiež zohrá zásadnú 
úlohu pri podpore sociálno -ekonomického rastu.  
Len 13  % malých a  stredných podnikov (ďalej len „MSP“) EÚ pôsobí na medzinárodn ej úrovni 
za hranicami EÚ6. Vytváranie obchodných príležitostí pre európske malé a  stredné podniky 
v krajinách ASEAN -u bude okrem iného znamenať aj zlepšenie regulačného prostredia, prístup 
k financiám, k  právam duševného vlastníctva a  k trhu (vrátane vere jného obstarávania) a  rozvoj 
správy a  riadenia spoločností.  
Osobitné iniciatívy v  tejto oblasti budú zahŕňať:  
 posunutie obchodných vzťahov s  ASEAN -om na ďalšiu úroveň aj prostredníctvom 
pravidelných konzultácií ministrov hospodárstva a  práca na vytvorení a mbicióznej 
                                                            
6  Podľa organizácie Eurochambres pôsobí len 13  % MSP EÚ na medzinárodnej úrovni za hranicami EÚ 
a približne 9,7  % výrobných MSP vyváža tovar do krajín mimo EÚ. Očakáva sa, že 90  % svetového rastu bude 
v nasledujúcich piatich rokoch mimo Európy.  
 
6 
 dohody o  voľnom obchode medzi regiónmi, ktorá bude stavať na dvojstranných dohodách 
medzi EÚ a  členskými štátmi ASEAN -u ako odrazových mostíkoch k  tomuto cieľu;  
 zlepšovanie obchodných príležitostí pre MSP aj s  pomocou nástrojov ako napríklad 
program EÚ „Gateway“ či program EÚ „Business Avenues“ v  juhovýchodnej Ázii, 
prostredníctvom obchodnej rady medzi EÚ a  ASEAN -om a  prostredníctvom spoločného 
rozvoja financovateľných projektov podporujúcich rozvoj zeleného hospodárstva, ktoré 
budú kombinovať gr anty Únie a  pôžičky z  európskych a  medzinárodných finančných 
inštitúcií prostredníctvom AIF;  
 spolu s  Európskou investičnou bankou a  rozvojovými bankami, ktoré pôsobia v  regióne 
ASEAN -u, hľadať spôsoby, ako zlepšiť prístup k  financiám pre internacionalizáci u 
malých a  stredných podnikov;  
 posilnenie dialógu a  spolupráce medzi EÚ a  ASEAN -om v  oblasti sanitárnych 
a fytosanitárnych pravidiel (SPS) na základe medzinárodných noriem, čo je potrebné 
k uľahčeniu obchodu a  odstráneniu existujúcich obchodných prekážok t ýkajúcich sa SPS;  
 aj prostredníctvom technickej pomoci (ako je to v  prípade pilotného projektu 
počítačového tranzitného systému v  regióne ASEAN -u) v rámci ARISE programu EÚ 
podporiť posilnenú spoluprácu medzi pohraničnými orgánmi na boj proti colným 
podvod om, čím sa stimuluje legálny obchod, transparentnosť a  nediskriminácia medzi 
hospodárskymi subjektmi;  
 začatie dialógu s  ASEAN -om na zlepšenie vzájomného porozumenia rámcov regulačných 
a priemyselných politík. Chemickému priemyslu by napríklad prospela výme na najlepších 
postupov pri implementácii globálnych noriem, ako je globálny harmonizovaný systém 
OSN o  klasifikácii a  označovaní a  tiež hľadanie oblastí spoločného záujmu;  
 podpora spolupráce medzi podnikmi a  medzi klastrami, prístup k  financiám a  budovanie  
regionálnych kapacít k  normalizácii na základe uznávaných medzinárodných noriem 
a princípov Svetovej obchodnej organizácie;  
 začatie dialógu o  duševnom vlastníctve, o  správe a  riadení spoločností, o  sociálnej 
zodpovednosti podnikov, o  ochrane spotrebiteľov, o  justičnej spolupráci (najmä v  oblasti 
medzinárodného obchodného práva) a  o zlepšení uplatňovania medzinárodných 
pracovných noriem;  
 podpora sektorových dialógov v  oblastiach spoločného záujmu vrátane:  
o regionálnych a  medzinárodných noriem v  automobilovom priemysle  a oblasti 
zdravia a  medicíny;  
o satelitnej navigácie,  pozorovania Zeme , programu Copernicus  a otázok týkajúcich 
sa kozmického priestoru  so zámerom vybudovať stratégiu dlhodobej spolupráce 
za podpory grantov aplikovaného výskumu progra mu Horizont 2020 v  týchto 
oblastiach;  
 
7 
 o v sektore obrany  podporiť internacionalizáciu európskeho obranného priemyslu 
vrátane organizácie akcií zameraných na nadväzovanie kontaktov medzi EÚ 
a ASEAN -om7 a 
o informačných a  komunikačných technológií  so zameraním n a IKT aplikácie, ktoré 
slúžia občanom, harmonizáciu a  riadenie spektra, pátracie a  záchranné jednotky, 
riadenie v  oblasti rastu mobilnej komunikácie, digitálnej televízie a  vysielania.  
2.2. Doprava  
Civilné letectvo hrá kľúčovú úlohu pri zabezpečení dobrej prepojenosti v  rámci ASEAN -u 
a medzi EÚ a  krajinami ASEAN -u. Polovica nárastu svetovej dopravy v  nasledujúcich 
dvadsiatich rokoch bude buď do ázijsko -tichomorského regiónu, z  neho alebo v  jeho rámci, 
pričom do roku 2030 dosiahne takmer 40  % podiel na sveto vom trhu. Predpokladá sa, že letecká 
doprava medzi EÚ a  regiónom ASEAN -u v najbližších dvadsiatich rokoch narastie o  65 % sčasti 
aj vďaka vyššiemu podielu cestovného ruchu.  
V oznámení Komisie z  roku 2012 o  vonkajšej politike Únie v  oblasti letectva8 sa pou kazuje na 
dôležitosť jednotného trhu civilnej leteckej dopravy v  regióne ASEAN -u, ktorý ponúka možnosť 
užšej spolupráce medzi regiónmi, a  kombináciou liberalizácie a  regulácie trhu by mohol pre 
ASEAN predstavovať referenčnú hodnotu. EÚ totiž prešla v  posle dných troch desaťročiach 
podobným procesom, ktorý vyvrcholil dnešným plne integrovaným jednotným trhom leteckej 
dopravy EÚ.  
EÚ poskytuje technickú pomoc pri rozvoji inštitucionálnych kapacít v  rámci ASEAN -u 
potrebných na dosiahnutie bezpečného, chráneného a udržateľného jednotného trhu leteckej 
dopravy prostredníctvom projektu integrácie leteckej dopravy ASEAN -u, ktorý je realizovaný 
v úzkej spolupráci s  Európskou agentúrou pre bezpečnosť letectva.  
Pokrok ASEAN -u pri zakladaní vnútorného trhu leteckej dopra vy tiež pripravuje pôdu pre užšiu 
spoluprácu na medziregionálnej úrovni. Samit o  letectve medzi EÚ a  ASEAN -om vo februári 
2014 a  následná práca osobitnej pracovnej skupiny pre leteckú dopravu medzi EÚ a  krajinami 
ASEAN boli v  tomto smere nápomocné.  
Osobitn é iniciatívy v  tejto oblasti budú zahŕňať:  
 posilnenie dialógu o  leteckej doprave, ktorého cieľom bude tiež začatie formálnych 
rokovaní o  dohode o  civilnom letectve medzi regiónmi a  
 podpora rozvoja zlepšeného systému mestskej dopravy spolufinancovaného Euró pskou 
investičnou bankou, rozvojovými bankami členských štátov EÚ a/alebo AIF.  
                                                            
7  Pozri oznámenia Komisie COM(2013)  542 a  COM(2014)  387. Akcie zamerané na nadväzovanie kontaktov 
môžu byť organizované v  rámci programu EÚ pre konkurencieschopnosť p odnikov a  malé a  stredné podniky 
COSME.  
8  COM(2012) 556 v  konečnom znení.  
 
8 
 2.3. Výskum, inovácie a  medziľudské kontakty  
Bližšie medziľudské kontakty sú zásadnou zložkou užšieho partnerstva medzi EÚ a  ASEAN -om. 
Vzťahujú sa na dialóg aj spoluprácu v oblasti výskumu a  inovácií a  výmenu vysokoškolských 
študentov a  výskumníkov. Silná účasť ASEAN -u v siedmom rámcovom programe EÚ v  oblasti 
výskumu a  technického rozvoja (2007 – 2013) viedla k  103 projektom s  príspevkami z  EÚ 
dosahujúcimi 20 miliónov EUR.  
Každý rok dostane štipendium približne 250 študentov krajín ASEAN -u v rámci programu 
Erasmus Mundus, ktorý je v  súčasnosti nahradený programom Erasmus+, a  veľa štipendií 
poskytujú takisto členské štáty EÚ. Celkovo do Európy každý rok cestuje viac ako 4  000 
študentov krajín ASEAN -u so štipendiami financovanými Úniou a  jej členskými štátmi.  
Osobitné iniciatívy v  tejto oblasti budú zahŕňať:  
 posilnenie spolupráce v  rámci nového programu EÚ v  oblasti výskumu a  inovácií 
Horizont 20209 v prioritných sférach identifikovaných vyššími úradníkmi počas dialógu 
medzi EÚ a  ASEAN -om o  výskume a  inováciách v  auguste 2014 (a neskôr);  
 rozšírenie spolupráce v  oblasti vzdelávania vrátane výmeny skúseností s  EÚ 
o modernizácii a  internacionalizácii vy sokoškolského vzdelávania a  o systémových 
reformách (napr. vplyv na kvalifikačné rámce, zabezpečenie kvality, akreditačné 
a hodnotiace systémy a  vzájomné uznávanie diplomov) prostredníctvom projektov 
Erasmus+ a  programu podpory vyššieho vzdelávania v  regió ne ASEAN -u zo strany EÚ 
(EU-SHARE);  
 organizovanie veľtrhov vysokoškolského vzdelávania a  akademických výmen (ako súčasť 
podpory propagácie prepojenosti ASEAN -u v sektore vzdelávania zo strany EÚ);  
 pokračovanie dialógu a  spolupráce v  otázkach migrácie a  mobility ako napríklad legálna 
migrácia a  víza, nelegálna migrácia, návrat a  readmisia nelegálnych migrantov, 
obchodovanie s  ľuďmi, migrácia a  rozvoj a  medzinárodná ochrana (azyl a  iné formy 
medzinárodnej ochrany);  
 spolupráca s  členskými krajinami ASEAN -u na udržateľnom cestovnom ruchu na základe 
skúseností získavaných v  Thajsku, Mjanmarsku/Barme a  Vietname a  
 podpora účasti neštátnych subjektov a  organizácií občianskej spoločnosti v  regionálnych 
integračných procesoch.  
                                                            
9  Okrem programu Horizont 2020 existujú aj iné nástroje, ktoré sa môžu využiť, napríklad už spomenutý dialóg 
medzi EÚ a  ASEAN o  výskume a  inováciách, rovnako aj nadchádzajúci Akčný  plán ASEAN -u o vede, technike 
a inováciách (APASTI 2015 – 2020).  
 
9 
 3. Ekologickejšie partnerstvo pre udržate ľnú budúcnosť  
Región ASEAN -u je bohatý na prírodné zdroje, ktoré podporujú široké spektrum hospodárskych 
aktivít a  živobytie. Hoci tento región zaberá len 3  % celkovej rozlohy pevniny vo svete, oplýva 
mimoriadnou biologickou diverzitou a  tvorí prirodzené p rostredie pre viac ako 20  % všetkých 
známych rastlinných a  živočíšnych druhov. Počet obyvateľov a  hospodársky rast však vyvíjajú 
stále väčší tlak na prírodné zdroje v  regióne, pričom nedostatok vody, nezákonná ťažba dreva, 
premena lesných porastov, odvodňo vanie rašelinísk a  lesné požiare vedú k  stratám biodiverzity 
a k zvýšeniu emisií skleníkových plynov ako aj k  zdravotným problémom a  hospodárskym 
stratám. Ťažkosti v  regióne predstavuje tiež nedostatok vody a  nevhodné nakladanie s  odpadmi, 
čo prispieva ku globálnemu problému s  morským odpadom.  
V regióne ASEAN -u sa nachádza tretí najväčší tropický prales na svete a  práve v  tejto oblasti sa 
kvôli odlesňovaniu a  degradácii lesov najrýchlejšie zvyšujú emisie skleníkových plynov: na svete 
v súčasnosti to predsta vuje podiel 260 miliónov ton CO 2 ročne z  celkových 810 miliónov 
vo svete.  
Juhovýchodná Ázia je náchylná na prírodné katastrofy, ktoré sú čiastočne spojené so zmenou 
klímy. Toto viedlo k  značným stratám na životoch (najmä následkom cunami v  roku 2004, 
cykló nu Nargis v  roku 2008 a  silného tajfúnu Haiyan v  roku 2013), čo ovplyvnilo nielen 
ASEAN, ale i  občanov EÚ. EÚ už roky pomáha krajinám ASEAN -u najmä prostredníctvom 
programu EÚ DIPECHO vybudovať efektívnejší spôsob reakcie na núdzové situácie a  systém 
včasn ého varovania na zvládanie prírodných či ľuďmi spôsobených katastrof a  tiež pomáha 
s výmenou získaných poznatkov pri rozvoji účinných mechanizmov konzulárnej pomoci. EÚ je 
jedným z  hlavných finančných podporovateľov koordinačného centra ASEAN -u pre humanit árnu 
pomoc a  pomáha posilňovať jeho väzby s  vnútroštátnymi štruktúrami reakcií na krízy, napríklad 
v Mjanmarsku/Barme a  na Filipínach. EÚ a  ASEAN sa budú sústreďovať na posilnenie odolnosti 
obyvateľstva pri katastrofách ako aj na zníženie rizika, a  to najm ä v mestskom prostredí, 
za podpory Dohody ASEAN -u na obdobie po roku 2015 o  zvládaní katastrof a  reakcií 
na núdzové situácie a  v súlade so sendaiským rámcom na zníženie rizika katastrof10. 
Vzhľadom na globálnu zodpovednosť má EÚ a  ASEAN spoločný záujem o  vytvorenie 
účinnejšieho medziregionálneho dialógu o  zmenách klímy. ASEAN a  EÚ majú spoločný cieľ 
udržať nárast teploty pod 2  °C a vybudovať hospodárstvo a  spoločnosť, ktoré majú nízku mieru 
emisií a  sú odolné voči zmene klímy. EÚ je pripravená podporiť ASEAN  pri začlenení zmeny 
klímy do vízie na obdobie po roku 2015 aj prostredníctvom účelovo vyčlenených finančných 
prostriedkov v  kľúčových oblastiach zmeny klímy, životného prostredia a  zvládania katastrof 
v rámci regionálneho programu združenia na roky 2014 a ž 2020. EÚ bude pomáhať k  zmierneniu 
zmeny klímy, adaptácii na ňu a  odolnosti voči nej a  podporovať spoluprácu v  oblasti zvládania 
katastrof a  zároveň ponúkne možnosť riešenia problémov spojených so zmenou klímy a  ich 
hlavných príčin integrovaným spôsobom.  
Akčný plán EÚ v  oblasti vynútiteľnosti práva, správy a  obchodu v  lesnom hospodárstve (ďalej 
len „FLEGT“) má za cieľ zlepšiť správu lesného hospodárstva a  podporovať obchod s  výrobkami 
z udržateľne a  legálne vyťaženého dreva a  tvorí dobré východisko na zin tenzívnenie dialógu 
a posilnenie budovania kapacít v  ASEAN -e. EÚ sa zapojila do rokovaní s  väčšinou krajín 
                                                            
10  http://www.wcdrr.org/uploads/Sendai_Framework_for_Disaster_Risk_Reduction_2015 -2030.pdf  
 
10 
 ASEAN -u o dobrovoľných dohodách o  partnerstve v  oblasti FLEGT a  do ich uplatňovania 
a prispieva k  spolupráci na regionálnej úrovni11. Navyše EÚ prispi eva 3 miliardami USD na 
politiky OSN v  oblasti zmeny klímy a  stimuly na zníženie emisií z  odlesňovania a  degradácie 
lesov (ďalej len  „REDD+“) a  bude nabádať členov ASEAN -u k vytvoreniu prísnych 
a ambicióznych stratégií REDD+.  
Znečisťovanie ovzdušia je problém, ktorý sa dotýka niekoľkých krajín ASEAN -u ako napríklad 
Indonézie, Malajzie a  Singapuru. Vytrvalé požiare a  tlenie na rašeliniskách a  iných pôdach 
podnecované premenou lesných porastov majú vplyv na kvalitu ovzdušia, na zdravie ľudí 
žijúcich v  týchto oblastiach a  na hospodárstvo. V  niektorých prípadoch je znečistenie také zlé, že 
miestne orgány vyhlásili stav núdze. Emisie skleníkových plynov z  odvodnených a/alebo 
vypálených rašelinísk sú výrazným faktorom ovplyvňujúcim zmenu klímy a  vo veľkom 
prispievajú k  tomu, že región ASEAN -u sa radí medzi najväčších pôvodcov emisií skleníkových 
plynov. Projekt SEApeat financovaný EÚ pomohol krajinám ASEAN -u vytvoriť 
a implementovať národný akčný plán týkajúci sa rašelinísk. Zahŕňa alternatívne činnosti 
na vytváranie príjmov a  metódy prevencie požiarov ako napríklad kontrolované spaľovanie. Na 
roky 2014 – 2020 sa plánuje nové financovanie projektu udržateľného využívania rašelinísk 
a zmiernenie znečisťovania ovzdušia (20 miliónov EUR) a  projektu biodiverzity a  riadenia 
chránených oblastí v  krajinách ASEAN -u (10 miliónov EUR).  
V nadchádzajúcich rokoch bude odvetvie energetiky kľúčovým prvkom sociálno -spoločenského 
rozvoja a  prepojenosti pri súčasnom dodržiavaní cieľov v  oblasti zmeny klímy a  životného 
prostredia. Výmena skúseností a  najlepších postupov a  predvedenie inovatívnych riešení aj 
v oblasti znižovania emisií CO 2, efektívnosť pri používaní energie a  zníženie dopytu, ako aj 
rozvoj obnoviteľných zdrojov energie môžu byť dobrým základom úspešného dialógu 
o energetike a  zmene klímy. Výskum a  inovácie vrátane predvedenia a  využitia nových riešení 
k spomenutým problémom budú súčasťou dialógu medzi EÚ a  ASEAN -om o  výskume 
a inováciách.  
Udržateľné využívanie prírodných zdrojov znamená tiež boj proti nezákonnému, nen ahlásenému 
a neregulovanému rybolovu, ktorý má vážne environmentálne, hospodárske a  bezpečnostné 
dôsledky. EÚ je naďalej odhodlaná proti nemu bojovať na medzinárodnej úrovni, pričom tento 
záväzok je dôležitý v  súvislosti s  podporou lepšieho globálneho riad enia oceánov, ASEAN ho 
tiež označil za dôležitú prioritu.  
Osobitné iniciatívy v  tejto oblasti budú zahŕňať:  
 posilnenie spolupráce medzi EÚ a  ASEAN -om v  oblasti zmeny klímy a  začatie 
politického dialógu o  životnom prostredí a  udržateľnom rozvoji v  súlade s  akčným 
plánom z  Bruneja a  na základe skúseností EÚ s  riešením udržateľného rozvoja na 
kontinentálnej úrovni, so širším uplatnením politiky v  oblasti zmeny klímy a  s premenou 
Európy na energeticky efektívne a  nízkouhlíkové hospodárstvo;  
                                                            
11  Dobrovoľná dohoda o  partnerstve je právne záväzná obchodná dohoda medzi Európskou úniou a  krajin ou mimo 
EÚ, ktorá produkuje výrobky z  dreva. Cieľom takýchto dohôd je zabezpečiť, že drevo a  výrobky z  dreva 
vyvážané do EÚ pochádzajú zo zákonných zdrojov. Dobrovoľná dohoda o  partnerstve medzi EÚ a  Indonéziou 
bola uzavretá v  roku 2014. Rokovania o  takých to dobrovoľných dohodách prebiehajú s  Laosom, Malajziou, 
Thajskom a  Vietnamom. Kambodža a  Mjanmarsko sú v  prípravnej fáze. S  Filipínami prebieha dialóg v  oblasti 
FLEGT.  
 
11 
  zvýšenie podpory úsi lia ASEAN -u o riešenie zmeny klímy, o  ochranu životného 
prostredia a  propagáciu ekologického a  udržateľného rastu prostredníctvom regionálneho 
programu spolupráce EÚ (viac ako 60 miliónov EUR z  celkovej sumy 170 miliónov EUR 
vyčlenených na obdobie rokov 20 14 – 2020) a  tiež prostredníctvom AIF a  programu 
SWITCH Asia12; 
 osobitná podpora krajín v  dolnom toku Mekongu a  ich úsilia v  prepojení bezpečnosti 
vodných zdrojov, energetickej a  potravinovej bezpečnosti, v  rozvoji lepšieho 
udržateľného poľnohospodárstva, potravinovej bezpečnosti (vrátane bezpečnosti 
potravín), systémov riadenia prírodných zdrojov a  tiež propagácia dialógu s  podunajskou 
oblasťou;  
 posilnenie regionálneho prístupu k  FLEGT a  REDD+ spolu s  prípravou nových 
programov REDD+ týkajúcich sa znižovan ia emisií na úrovni štátu, provincií alebo 
okresov na riešenie príčin odlesňovania a  degradácie lesov na cezhraničnej báze; 
sprístupnenie príspevkov z  REDD+ závislých od výsledkov na základe nástroja EÚ 
REDD podporovaného Úniou;  
 podpora praktickej spoluprá ce v oblastiach ako je odlesňovanie, nezákonná ťažba dreva 
a s ňou spojený obchod aj prostredníctvom účinnej implementácie dobrovoľných dohôd 
o partnerstve v  oblasti FLEGT, riešenie cezhraničného znečistenia ovzdušia napríklad 
pozastavením odvodňovania raš elinísk, podporovaním udržateľnejšej produkcie komodít 
ako napr. palmový olej, kaučuk, káva, zvrátením straty biodiverzity, bojom proti 
nezákonnému obchodovaniu s  voľne žijúcimi živočíchmi a  rastlinami a  zachytávaním 
morského odpadu, podporovaním správneho  nakladania s  odpadom a  chemikáliami 
a bezpečnosti vodných zdrojov (vrátane cezhraničných aspektov) a  ekologického rozvoja 
miest;  
 zlepšenie spolupráce medzi EÚ a  ASEAN -om v  oblasti energetiky – súčasťou dialógu by 
mala byť najmä energetická efektívnosť a  znižovanie strát, biopalivá, investičný rámec, 
obnoviteľné zdroje energie a  rozvoj infraštruktúry;  
 posilnenie regionálnej spolupráce medzi EÚ a  ASEAN -om v  oblasti nezákonného, 
nenahláseného a  neregulovaného rybolovu popri už existujúcich dvojstranných dialó goch 
s niektorými jeho členmi; uplatňovanie primeraných pravidiel pri monitorovaní, kontrole 
a sledovaní a  
 rozvoj spolupráce medzi EÚ a  ASEAN -om v  oblasti zvládania katastrof a  to najmä 
prostredníctvom silnejších prevádzkových väzieb, rozšírenej odbornej p rípravy a  účasti na 
cvičeniach Regionálneho fóra ASEAN -u (ďalej len „ARF“) súvisiacich so zmierňovaním 
následkov katastrof a  zameraním sa na uplatňovanie sendaiského rámca na zníženie rizika 
katastrof.  
                                                            
12  http://www.switch -asia.eu/   
 
12 
 4. Spolupráca v  politických a  bezpečnostných otázkach  
4.1. Bezpečnosť  
V posledných rokoch sa EÚ a  ASEAN dohodli na rozvinutí užšieho partnerstva, ktoré by 
presahovalo tradičné zameranie na ekonomické otázky. K  tomu došlo po tom, ako sa ASEAN 
rozhodol začať riešiť bezpečnostné otázky súvisiace napríklad so zvl ádaním katastrof, ochranou 
námornej dopravy, nadnárodnou trestnou činnosťou a  bojom proti terorizmu. Podobne EÚ 
rozšírila svoju úlohu ako aktér a  garant bezpečnosti aj prostredníctvom ustanovení Lisabonskej 
zmluvy, ktoré umožnili integrovanejší prístup k  zahraničnej politike.  
ASEAN preukázal svoju kreativitu a  odhodlanie stať sa centrom regionálnych štruktúr, v  ktorom 
zapája regionálne aj globálne mocnosti do množstva sústredných a  presahujúcich fór ako 
napríklad ASEAN+3 (kde je zahrnutá Čína, Japonsko a Južná Kórea), ARF, stretnutie ministrov 
obrany krajín ASEAN -u – Plus (ADMM -Plus) a  východoázijský samit (ďalej len „EAS“).  
Východoázijský samit sa s  členmi ako Spojené štáty, Čína, Japonsko, Južná Kórea, India, 
Austrália, Nový Zéland a  Ruská federácia (z atiaľ bez EÚ ako člena EAS) stáva čoraz 
dôležitejším fórom pre strategickú spoluprácu v  regióne. Vzhľadom na svoje obchodné, 
investičné a  iné vzťahy má EÚ jasný záujem o  stabilitu v  regióne a  tým aj o  podporu 
bezpečnostnej štruktúry, ktorá by bola schopná lepšie zvládať politické napätie v  regióne 
a v ktorej EÚ hrá kľúčovú úlohu aj v  súvislosti s  jej prístupom do EAS v  budúcnosti.  
ASEAN si váži možnosť zlepšenia spolupráce s  EÚ v  oblasti bezpečnosti. Môže čerpať inšpiráciu 
zo skúseností EÚ z  prípravy bezpeč nostnej spolupráce na regionálnej úrovni, pričom aktívna, ale 
nekonfrontačná angažovanosť EÚ môže ASEAN -u pomôcť udržať niekoľko strategických 
možností a  ústrednú úlohu, keďže veľmoci sa ráznejšie presadzujú v  regióne.  
EÚ a  ASEAN by mali využiť zbližovanie  záujmov a  politické a  bezpečnostné otázky by sa mali 
stať najdynamickejším činiteľom ich vzájomnej spolupráce aj prostredníctvom väčšej 
zaangažovanosti v  ARF, jedinom bezpečnostnom fóre regiónu, v  ktorom je EÚ členom.  
Už v  posledných rokoch EÚ zintenzívni la svoju angažovanosť v  tomto fóre. Vysoká 
predstaviteľka/podpredsedníčka Komisie sa každoročne zúčastňuje na stretnutí ministrov ARF 
od roku 2012. Na úrovni vyšších predstaviteľov je EÚ aktívnejšia ako kedykoľvek predtým, 
spolupredsedá zasadnutiam ARF a  prispieva k  uplatňovaniu ich pracovných plánov. Nedávne 
iniciatívy EÚ zahŕňajú:  
 V rokoch 2013/2014 spolupredsedala (spolu s  Mjanmarskom/Barmou) podpornej skupine 
pôsobiacej medzi zasadnutiami ARF a  zameranej na budovanie dôvery ako aj 
súvisiacemu dialógu pr edstaviteľov obranného sektora;  
 v októbri 2014 v  Bruneji bola EÚ spolufinancovateľom vôbec prvého kurzu odbornej 
prípravy ARF v  oblasti preventívnej diplomacie a  mediácie a  
 
13 
  prvý orientačný seminár Európskej akadémie bezpečnosti a  obrany o  spoločnej 
bezpečn ostnej a  obrannej politike v  marci 2014 so špeciálnym zameraním na spoluprácu 
EÚ a  ASEAN -u v oblasti bezpečnosti13. 
Partneri ASEAN -u zaznamenali a  ocenili toto zvýšenie aktivity zo strany EÚ v  oblasti 
bezpečnosti, ale zároveň vyslovili pochybnosť o  tom, či táto aktivita pretrvá. Okrem záujmu 
o stabilitu v  regióne ako takom schopnosť EÚ rozvíjať bezpečnostnú spoluprácu ovplyvní to, ako 
partneri ASEAN -u posúdia snahu EÚ o  prijatie do východoázijského samitu.  
Námorná bezpečnosť je kľúčovou otázkou spoločného zá ujmu a  tiež kľúčovou súčasťou podpory 
EÚ v  oblasti lepšej správy oceánov. Takmer 50  % svetovej lodnej dopravy (podľa tonáže) 
prechádza Juhočínskym morom. Dodávky energie, surovín a  tovarov prechádzajúce týmito 
vodami sú životne dôležité pre väčšinu hospodá rstiev vrátane EÚ. Preto má EÚ silný záujem 
o udržiavanie stability a  bezpečnosti v  Juhočínskom mori a  rešpektu voči medzinárodnému 
právu, napríklad voči Dohovoru OSN o  morskom práve. Opakovane vyzvala na mierové 
a kooperatívne riešenie územných sporov a  výrazne podporuje prebiehajúce úsilie EÚ a  Číny 
o dohodu o  kódexe správania v  Juhočínskom mori, pričom sa snaží o  skoré ukončenie rokovaní.  
EÚ prevzala iniciatívu a  zorganizovala prvý dialóg na vysokej úrovni medzi EÚ a  ASEAN -om 
o ochrane námornej dopravy v  novembri 2013 v  Jakarte, ktorý zahŕňal podrobné diskusie 
o pirátstve, námornom dozore, bezpečnosti prístavov a  spoločnom riadení zdrojov. Druhý dialóg 
sa uskutoční v  roku 2015 a  bude sa v  ňom klásť osobitný dôraz na prepojenie ochrany námornej 
dopravy a  boja proti organizovanej trestnej činnosti.  
Iniciatíva Európskeho centra excelentnosti v  oblasti chemických, biologických, rádiologických 
a jadrových rizík vytvorila efektívnu regionálnu sieť okolo svojho sekretariátu v  Manile. 
Všetkých 10 členských štátov ASEAN -u spolupracuje na tejto iniciatíve, ktorá poskytuje 
regionálnu platformu na riešenie chemických, biologických, rádiologických a  jadrových rizík a  je 
kľúčovou reakciou na bezpečnostné otázky zo strany EÚ aj ASEAN -u. EÚ podporuje užšie 
zapojenie ASEAN -u do tejto iniciatívy, čo by mohlo pomôcť pri zabezpečení dlhodobejšej 
udržateľnosti a  politickej podpory Centra.  
Iné oblasti, v  ktorých sú ohrozované záujmy EÚ a  ASEAN -u a v ktorých obom stranám záleží na 
bližšej spolupráci, sú:  
 obchodovanie (s ľuďmi, dro gami, voľne žijúcimi živočíchmi či rastlinami);  
 kybernetická bezpečnosť a  počítačová kriminalita (vrátane boja proti online sexuálnemu 
zneužívaniu detí);  
 nešírenie zbraní a  odzbrojenie (vrátane Zmluvy o  obchode so zbraňami);  
 deradikalizácia a  boj proti nás ilnému extrémizmu;  
 postavenie zraniteľných menšín, ktoré má regionálne dôsledky;  
 mediácia a  
 pozorovanie volieb.  
                                                            
13  Druhý s eminár sa má uskutočniť v  druhom polroku 2015.  
 
14 
 Pre každú z  týchto oblastí pripravuje EÚ v  rámci vzťahov medzi EÚ a  ASEAN -om aj v  rámci 
ARF praktické iniciatívy na prehĺbenie dialógu a preskúmania možností budovania väčších 
kapacít.  
Osobitné iniciatívy v  tejto oblasti budú zahŕňať:  
 posilnenie podpory EÚ týkajúcej sa regionálnych riešení pirátstva a  iných aspektov ochrany 
námornej dopravy. Okrem už prebiehajúcej angažovanosti prostrední ctvom programu 
kľúčových námorných ciest (MARSIC) bude EÚ spolu s  ASEAN -om skúmať aktivity na 
budovanie kapacít v  regióne ASEAN -u v oblasti ochrany námornej dopravy (sledovanie, 
bezpečnosť v  prístavoch) ako je to uvedené v  stratégii námornej bezpečnosti EÚ  a akčnom 
pláne (prijatom v  júni 2014) 14. Bude sa snažiť, aby sa dialóg na vysokej úrovni medzi EÚ 
a Združením v  oblasti ochrany námornej dopravy usporadúval každoročne.  
 zlepšovanie dialógu o  zmierňovaní následkov katastrof spojeného s  väčším budovaním 
kapa cít v  ASEAN -e (koordinačné centrum ASEAN -u pre humanitárnu pomoc) 
a na národnej úrovni; rozšírenie súčasných projektov v  Mjanmarsku/Barme a  na 
Filipínach do ostatných členských štátov ASEAN -u; 
 spolupredsedanie (s Filipínami) semináru ARF o  zvyšovaní povedo mia a  podporovanie 
spolupráce ARF v  oblasti zmiernenia chemických, biologických, rádiologických 
a jadrových rizík v  septembri 2015 v  Manile;  
 organizovanie každoročného orientačného seminára o  spoločnej bezpečnostnej a  obrannej 
politike so zameraním na spol uprácu medzi EÚ a  ASEAN -om na zvýšenie povedomia 
o rastúcej úlohe EÚ v  oblasti bezpečnostných otázok a  podporenie užšej operačnej 
spolupráce s  ASEAN -om a  jeho členskými štátmi v  budúcnosti;  
 posilnenie dialógu a  spolupráce v  oblastiach spoločného záujmu ako  napríklad vymáhanie 
majetku v  boji proti organizovanej trestnej činnosti, boj proti nezákonnému obchodovaniu 
s voľne žijúcimi živočíchmi a  rastlinami a  proti pohlavnému zneužívaniu detí online 
a spoločne riešiť otázku cezhraničných páchateľov sexuálnych t restných činov na deťoch a  
 podpora dialógov zameraných na ľudské práva na regionálnej a  dvojstrannej úrovni.  
4.2. Ľudské práva  
V rámci budovania zrelšieho a  politickejšieho partnerstva má EÚ veľký záujem o  konštruktívnu 
spoluprácu s  ASEAN -om na podpore a  ochrane medzinárodných noriem v  oblasti ľudských práv. 
V tejto súvislosti je kľúčovou prioritou EÚ zrušenie trestu smrti v  regióne ASEAN. EÚ preto 
uvítala vytvorenie medzivládnej komisie ASEAN -u pre ľudské práva (ďalej len „AICHR“) 
v roku 2009 a  prijatie vy hlásenia ASEAN -u o ľudských právach v  roku 2012.  
Osobitné iniciatívy v  tejto oblasti budú zahŕňať:  
 podpora mechanizmu ASEAN -u v oblasti ľudských práv, prijímanie návštev AICHR (ako 
napríklad v  roku 2011, ďalšia sa plánuje na druhý polrok 2015) a  komisie AS EAN 
v oblasti podpory a  ochrany práv žien a  detí, ktorá navštívila Európu v  roku 2013, 
a organizovanie návštevy osobitného zástupcu EÚ pre ľudské práva (nadviazanie na 
návštevy z  mája 2013 a  novembra 2014);  
                                                            
14  http://register.consilium.europa.eu/doc/srv?l=SK&f=ST%2011205  %202014  %20INIT  
 
15 
  zintenzívnenie dialógu a  spolupráce s  AICHR (ktor á je v  ASEAN -e spoločným 
mechanizmom v  oblasti ľudských práv) o  otázkach ako napríklad práva migrantov a  obetí 
obchodovania s  ľuďmi, obchodné a  ľudské práva a  sociálna zodpovednosť podnikov, 
mučenie, práva žien a  detí, rodová rovnosť a  boj proti diskriminá cii; 
 kladenie väčšieho dôrazu na práva menšín a  trest smrti, ktoré sú kľúčovými oblasťami 
politického dialógu so združením ASEAN. Súčasťou toho bude transparentný 
a systematický konzultačný proces a  dialóg s  občianskou spoločnosťou a  inými 
zainteresovanými  stranami a  
 podpora organizácií občianskej spoločnosti a  neštátnych subjektov v  regióne ASEAN -u aj 
prostredníctvom programov ako európsky nástroj pre demokraciu a  ľudské práva.  
5. Približovanie sa k  partnerstvu so strategickým zámerom  
Bezprostrednou prioritou je vybudovať základ podľa vzoru akčného plánu z  Bruneja a  návrhov 
stanovených v  tomto spoločnom oznámení. Ministri zahraničných vecí EÚ a  ASEAN -u v júli 
2014 súhlasili, že v  budúcnosti sa vzťahy medzi EÚ a  ASEAN -om zmenia z  prirodzeného či 
posiln eného partnerstva na strategické a  s týmto cieľom požiadali vyšších úradníkov 
o vypracovanie plánu15. 
Úsilie o  strategické partnerstvo medzi EÚ a  ASEAN -om by znamenalo prekročenie súčasného 
stavu dvojstranného prístupu a  zameranie sa na väčšiu angažovanosť v kľúčových regionálnych 
a globálnych otázkach. Existuje značný priestor na prehĺbenie dialógu a  zosúladenie postojov 
k otázkam svetového významu ako sú napríklad:  
 zmena klímy;  
 znižovanie rizika katastrof a  zvyšovanie odolnosti;  
 ciele trvalo udržateľného r ozvoja po roku 2015 vrátane odstránenia chudoby;  
 pandemické ochorenia a  
 boj proti terorizmu, radikalizácii a  problém zahraničných bojovníkov.  
Navyše aj regionálne konflikty, napr. na Ukrajine, napätie v  Juhočínskom mori a  jadrové otázky 
v Iráne a  Severnej Kórey sa vo svojej podstate týkajú základných bezpečnostných zásad a  toho, 
ako zabezpečiť súlad s  medzinárodným právom. EÚ a  ASEAN ako dôrazní obhajcovia účinného 
multilateralizmu založeného na pravidlách majú skutočný záujem o  rozšírenie vzájomnej 
spolupr áce v  oblasti regionálnych otázok svetového významu. Prehĺbenie spolupráce medzi EÚ 
a ASEAN -om v  rôznych odvetviach podporí dôvody prechodu na formálne strategické 
partnerstvo a  bude vyžadovať politickú angažovanosť a  zdroje na oboch stranách. EÚ je 
pripra vená podieľať sa na výraznom skvalitnení vzťahov a  zaviazala sa okrem iného aj:  
 k zapojeniu sa do spoločného posúdenia možností úspešných rokovaní o  dohode 
o voľnom obchode medzi regiónmi;  
 k rokovaniam o  dohode o  civilnej leteckej doprave;  
                                                            
15  Vyhlásenie spolupredsedov pozri n a: http://eeas.europa.eu/statements/docs/2014/140723_03_en.pdf . 
 
16 
  k začatiu politi ckého dialógu medzi EÚ a  ASEAN -om o  životnom prostredí a  trvalo 
udržateľnom rozvoji a  k posilneniu dialógu o  výskume a  inováciách;  
 k pokračovaniu dialógu a  spolupráce v  otázkach migrácie a  mobility;  
 k zvýšeniu finančnej podpory regionálnej spolupráce s  ASE AN-om a  rozvojovej 
spolupráce s  jeho menej rozvinutými členskými štátmi (Kambodža, Laoská 
ľudovodemokratická republika, Mjanmarsko, Vietnam a  Filipíny) na viac ako 2 miliardy 
EUR na obdobie rokov 2014 – 2020;  
 k implementovaniu rozsiahleho balíka nových iniciatív v  oblasti netradičnej bezpečnosti 
(námorníctvo, zmierňovanie následkov katastrof, nadnárodná trestná činnosť, rôzne 
odborné prípravy o  preventívnej diplomacii, krízové riadenie, mediácia, právny štát 
a pozorovanie volieb) a  
 k vymenovaniu osobitné ho stáleho veľvyslanca EÚ v  ASEAN -e. 
Úspešné neformálne stretnutie lídrov v  októbri 2014 v  Miláne by sa malo v  budúcnosti 
pravidelne opakovať. Na úrovni ministrov zahraničných vecí by sa popri dvojročných 
zasadnutiach ministrov EÚ a  ASEAN -u a konferenciách  nadväzujúcej na zasadnutie ministrov 
EÚ – ASEAN v  rámci ARF mohla vysoká predstaviteľka Únie pre zahraničné veci 
a bezpečnostnú politiku stretnúť s  ministrami zahraničných vecí ASEAN -u pri príležitosti 
otvorenia Valného zhromaždenia OSN. Stretnutia venova né problematike jednotlivých odvetví 
na úrovni ministrov, hoci aj neformálne, by tiež prispeli k  presadzovaniu dvojstranného programu 
v mnohých oblastiach, ktoré sú spomenuté v  tomto oznámení. EÚ bude čo najviac podporovať 
takéto stretnutia aj v  rámci zasa dnutí ministrov počas stretnutia Ázia – Európa (ďalej len 
„ASEM“) a  na samite ASEM -u. 
EÚ bude tiež naďalej podporovať parlamentný rozmer vzťahov medzi EÚ a  ASEAN -om aj tým, 
že bude naklonená štruktúrovanejším výmenám medzi Európskym parlamentom 
a medziparl amentným zhromaždením ASEAN -u, ako sa navrhuje v  uznesení Európskeho 
parlamentu o  budúcnosti vzťahov medzi EÚ a  ASEAN -om prijatom 15.  januára 201416. 
Toto spoločné oznámenie uvádza konkrétne návrhy na  posunutie vzťahov medzi EÚ a  ASEAN -
om na vyššiu úroveň p oskytnutím koherentnejšieho rámca pre spoluprácu s  odvetviami 
a zabezpečením dôraznejšej politickej orientácie. Obe strany majú záujem túto príležitosť využiť. 
Poslúži tiež v  kontexte preskúmania východoázijského samitu zo strany ASEAN -u, jeho 
fungovania a  budúceho členstva EÚ v  ňom. EÚ je v  dobrej pozícii prispieť k  praktickému 
fungovaniu samitu a  preto si všíma výzvu ASEAN -u na väčšiu angažovanosť EÚ. Prechod na 
strategické partnerstvo medzi EÚ a  ASEAN -om by mal ísť ruka v  ruke so zapojením sa EÚ 
do strategického rozhodovania regiónu.  
Vysoká predstaviteľka a  Komisia vyzývajú Radu a  Európsky parlament, aby schválili návrhy 
predložené v  tomto spoločnom oznámení a  aby spolupracovali s  cieľom vytvoriť moderné 
partnerstvo medzi EÚ a  ASEAN -om so strategickým zám erom.  
                                                            
16 http://www.europarl.europa.eu/sides/getDoc.do?pubRef= -//EP//TEXT+TA+P7 -TA-2014 -
0022+0+DOC+XML+V0//SK .